ኢንስቲትዩቱ የፐብሊክ ሰርቪስ ማሻሻያ ፕሮግራሞች ላይ ይበልጥ መስራት እንዳለበት ተጠቆመ
የኢትዮጵያ ሥራ አመራር ኢንስቲትዩት የተለያዩ የፐብሊክ ሰርቪስ ማሻሻያ ፕሮግራሞች ቀርፆ እየሰራ ቢሆንም ተፈፃሚነታቸው ግን ከግማሽ በመቶ በታች ነው፡፡የኢንስቲትዩቱ ዳይሬክተር አቶ መንግስቱ ይትባረክ እንደተናገሩት ኢንስቲትዩቱ የፐብሊክ ሰርቪስ ተቋማትን የአገልግሎት አሰጣጥ ቀልጣፋና ውጤታማ በማድረግ የተጀመረውን የልማትና የዕድገት ጉዞ ለማፋጠንና መልካም አስተዳደርን ለማስፈን የተለያዩ የፐብሊክ ሰርቪስ ማሻሻያ ፕሮግራሞች ቀርፆ እየሰራ ነው፡፡በኢስቲትዩቱ የተተገበሩ የለውጥ ፕሮግራሞች ላይ ጥናትና ምርምር በማድረግ ፐብሊክ ሰርቪሱ ያለበትን ደረጃ የሚያሳውቅበትንና ቀጣይ አቅጣጫ የሚያስቀምጥበትን ዓመታዊ ሀገር አቀፍ የጥናትና ምርምር ጉባዔ ከመንግስት ሚኒስትሮችና ባላድርሻ አካላት ጋር በጋራ በመሆን አካሂዷል፡፡በዕለቱም የተለያዩ ጥናታዊ ጽሑፎቹ የቀረቡ ሲሆን የአመራር ቁርጠኝነት ማነስ፣ ተግባቦት፣ ተቋማዊ የሥራ ባህልና ሰፊ የሆነ የአፈፃፀም ክፍተት በችግርነት ተጠቅሰዋል፡፡በቀጣይም በጉባዔው ላይ የተመለከቱትን ችግሮች በመቅረፍ አፈፃፀሙን 83 በመቶ ማድረስ እንደሚቻል የጥናቱ አቅራቢዎች ጠቁመዋል፡፡ 